काठमाडौं । नेपाल प्रहरी केन्द्रीय अनुसन्धान व्यूरो (सीआईबी) ले अपरेशन ईलुजनबाट अवैध रूपमा यौनशक्ति वर्धक सामाग्री बिक्री वितरण गरी ठगी गर्नेलाई पक्राउ गरेको छ । ब्यूरोले गोरखा जिल्ला सहिद लखन गाउँपालिका वडा नं ९ घर भई काठमाडौं वडा नं-११ गंगबु बस्ने सुदिल ढकालसहित १५ जनालाई पक्राउ गरेको हो । ढकाललगायतले बिभिन्न दैनिक तथा साप्ताहिक पत्रिकाहरुमा प्रकाशन हुने बर्गिकृत डिस्प्ले विज्ञापनमा 'यौनशक्ति, सुपरयौन, यौनबर्धक आयल, यौनशक्ति बर्धक, यौनसन्तुष्टी, मोटोपना, सेक्स' जस्ता बिज्ञापनहरु प्रकाशित गर्दै आएका थिए ।
